РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 04
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 03.02.2021 г.

Днес, 03.02.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Боян Новански /online/
                                                                                              Огнян Дамянов 
                                                                                              Олга Керелска /online/
                                                                                              Йордан Стоев 

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност

1.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ и § 52-00 „Придобиване на ДМА“, заложени в Инвестиционната програма на ВСС за 2020 г., към 31.12.2020 г.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА за сведение справка за размера на утвърдените и усвоените средства за придобиване на дълготрайни активи и за основен ремонт на органите на съдебната власт за 2020 г. по обекти от Инвестиционната програма на ВСС, към 31.12.2020 г.  в  размер на 4 500 385 лева, от които по § 51-00 „Основен ремонт на ДМА“ – 4 276 484 лева и по § 52-00 „Придобиване на ДМА“ – 231 901 лева .
1.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ и по § 52-00 „Придобиване на ДМА“  от Инвестиционната програма на ВСС за 2020 г., към 31.12.2020 г. на Комисия „Бюджет и финанси“ към Пленума на ВСС, в размер на 4 500 385 лева.
1.3. ВЪЗЛАГА на дирекция „Управление на собствеността на съдебната власт“, отдел „Инвестиции и строителство“ да допълни  Справката за размера на утвърдените и изразходваните средства по § 51-00 „Основен ремонт на ДМА“ и по § 52-00 „Придобиване на ДМА“  от Инвестиционната програма на ВСС за 2020 г., към 31.12.2020 г. за  Районен съд – Варна с името на обекта, а именно обект: „Изграждане на пожароизвестителни системи (ПИС) в сгради на съдебната власт – РС- Варна“.

2.ОТНОСНО: Финансиране на обект: „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“. 
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          2.1. ПРИЕМА  доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“. 
          2.2. ПРИЕМА за необходимо организиране на работна среща с представители на Висш съдебен съвет и Министерство на правосъдието във връзка с изясняване възможностите за финансиране и обявяване на обществена поръчка с предмет: „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“.
          2.3. ВЪЗЛАГА на дирекция „Управление на собствеността на съдебната власт“ да организира работната среща по т. 2.2 в кратък срок, като за резултатите от нея да бъде докладвано отново на Комисия „Управление на собствеността“ към Пленума на ВСС. За представители на Висшия съдебен съвет определя г-жа Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“. На срещата да бъде поканен и административният ръководител на РС – Луковит.  
          2.4. ВЪЗЛАГА на дирекция „Управление на собствеността на съдебната власт“ да бъде предоставено копие на електронен носител на одобрения инвестиционен проект и копие на разрешението за строеж за обект: „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“ на Министерство на правосъдието.
          2.5. ПРИЕМА за необходимо организиране на работна среща с представители на Висш съдебен съвет и Министерство на икономиката във връзка с потвърждаване на инвестиционните намерения на министерството за финансиране на строително–монтажните работи, засягащи обектите в негово управление при изпълнение на обществена поръчка с предмет: „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд - Луковит“.
          2.6. ВЪЗЛАГА на дирекция „Управление на собствеността на съдебната власт“ да организира работната среща по т. 2.5 в кратък срок, като за резултатите от нея да бъде докладвано отново на Комисия „Управление на собствеността“ към Пленума на ВСС. За представители на Висшия съдебен съвет определя г-жа Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“. На срещата да бъде поканен и административният ръководител на РС – Луковит.  
          2.7. ВЪЗЛАГА на дирекция „Управление на собствеността на съдебната власт“ да подготви писмо, с което административният ръководител на РС-Луковит да бъде поканен за участие в срещите по т. 2.2 и т. 2.5.

В 11:00 часа г-н Боян Новански напусна заседанието на Комисия „Управление на собствеността“ към Пленума на ВСС, поради участие в друга видеоконферентна връзка.

3.ОТНОСНО: Писмо от административния  ръководител на Окръжен съд – Стара Загора с вх. № ВСС - 9773/21.01.2021 г. 
 Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          3.1. ПРИЕМА  доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“. 
          3.2. ОПРЕДЕЛЯ Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“ за редовни членове на комисия, във връзка с писмо рег. № ВСС-9773/21.01.2021 г. от административния  ръководител на Окръжен съд – Стара Загора, за избор на изпълнител на строително - монтажни работи на обект: „Изграждане на два броя асансьори за достъпна среда и ремонт на фасадата на северен английски двор в сградата на Съдебна палата гр.Стара Загора в УПИ IV3391, кв.1005, гр. Стара Загора“.
          3.3. ОПРЕДЕЛЯ  инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ за резервен член на комисия, във връзка с писмо рег.№ ВСС-9773/21.01.2021 г. от административния  ръководител на Окръжен съд – Стара Загора, за избор на изпълнител на строително - монтажни работи на обект: „Изграждане на два броя асансьори за достъпна среда и ремонт на фасадата на северен английски двор в сградата на Съдебна палата гр. Стара Загора в УПИ IV3391, кв.1005, гр. Стара Загора“.
          3.4. ИЗПРАЩА  решението на Главния секретар на ВСС, за сведение и на административния ръководител на Окръжен съд – Стара Загора – за сведение и изпълнение.

- Управление на собствеността

4.ОТНОСНО: Изпълнение на решение по т. 8 от Протокол № 34/02.12.2020 г. на Комисия „Управление на собствеността“ към Пленума на ВСС във връзка с изразяване на становище за начисляване на приписани приходи и разходи за ползването на имоти на съдебната власт за 2020 г.

Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Стефка Инджова – директор на дирекция „Управление на собствеността на съдебната власт“.
4.2. ПРЕДЛАГА на Комисия „Бюджет и финанси“ към Пленума на ВСС във връзка с годишното счетоводно приключване на бюджетната 2020 г. да бъдат предприети  действия по прилагане разпоредбата на т. 16.14.6. от ДДС № 20/2004 г. на Министерство на финансите, от която следва, че не трябва да се начисляват приписани приходи и разходи от наеми на сгради, в които са настанени второстепенни разпоредители с бюджет към министъра на правосъдието, поради неизяснен юридически статут, липса на информация и др., което да бъде отразено като пояснение в приложението към годишния финансов отчет.
4.3. ИЗПРАЩА решението, ведно с доклада по т. 2 на Комисия „Бюджет и финанси“ към Пленума на ВСС за действия по компетентност.

5.ОТНОСНО: Доклад от Димитър Ненов – директор на дирекция „Правна“, в АВСС с рег. № ВСС-6242/14.01.2021 г., относно сключване на съдебна спогодба по гр. дело № 57949/2020 г. по описа на Софийски районен съд, 77-ми състав.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          5.1. ПРИЕМА доклада на Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.
          5.2. ПРИЕМА да бъде сключена съдебна спогодба с „Бета Плюс“ ЕООД по гр. дело № 57949/2020 г. за изплащане на задължението на дружеството в размер на 9 411.08 лв.
    5.3. ПРЕДЛАГА при сключване на съдебна спогодба с „Бета Плюс“ ЕООД по гр. дело № 57949/2020 г. изплащането на задължението на дружеството в размер на 9 411.08 лв. да бъде на осем равни месечни вноски в размер на  1000 лв. /хиляда лева/ и шеста в размер на 1411.08 лв. /хиляда четиристотин и единадесет лева и осем стотинки/.
   5.4. ИЗПРАЩА решението на дирекция „Правна“, за действия по компетентност.

6.ОТНОСНО: Проект на общ списък със свободните и годни за обитаване ведомствени жилища към 31.01.2021 г., в съответствие с чл. 6, ал. 2 от Правилата за отдаване под наем на недвижими имоти – частна държавна собственост, предоставени в управление на Пленума на Висшия съдебен съвет за жилищни нужди.
Приложение: Доклад от Стоян Димитров – старши експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРЕДЛАГА на Пленума на Висшия съдебен съвет да приеме следното решение:

I. УТВЪРЖДАВА общ списък със свободните и годни за обитаване ведомствени жилища, разпределени за ползване и възложени за стопанисване на съответните административни ръководители на органите на съдебната власт по т.39 от протокол № 16/25.05.2017 г., изменено и допълнено с решение по т. 86 от Протокол № 21/19.07.2018 г., по т. 71 от Протокол № 28/21.11.2019 г., по т. 59 от Протокол № 29/05.12.2019 г., по т. 41 от Протокол № 30/12.12.2019 г. и по т. 51 от Протокол № 28/19.11.2020 г. на ПВСС, а именно:

1. Върховен касационен съд:
1.1. Апартамент № 6, намиращ се в гр. София, р-н „Лозенец",                          ул. „Люботрън“ № 11, състоящ се от входно антре, коридор, дневна с кухненски бокс, стая, баня с wc, отделна wc, дрешник и две тераси, със застроена площ 80,40 кв.м и 5.008% ид.ч. от общите части на сградата, целият с площ 426 кв.м. Жилището не е обзаведено и се нуждае от освежителен ремонт.			1.2. Апартамент № 38, намиращ се в гр. София, р-н „Овча купел“,                  ул. „Боряна“ № 59, бл. 215. А, ет. 13, състоящ се от 3 стаи, дневна, кабинет, столова и кухня със застроена площ от 160.39 кв.м. и 3.034% ид.ч. от общите части на сградата и от правото на строеж върху мястото. Жилището не е обзаведено и се нуждае от освежителен ремонт.					
1.3. Апартамент № 57, намиращ се в гр. София, р-н „Овча купел“,           ул. „Букет“ № 80, кв. 93А, състоящ се от две стаи, дневна, столова, кабинет и сервизни помещения със застроена площ 98.99 кв.м. и 1.312% ид.ч. от общите части на сградата и правото на строеж върху мястото, заедно с мазе № 56. Жилището не е обзаведено и се нуждае от освежителен ремонт.

2. Прокуратура на Република България:
2.1. Апартамент № 6, намиращ се в гр. София, район „Изгрев“, ж.к. „Изток“, бул. „Цариградско шосе“, бл. 5, вх. А, ет. 3, състоящо се от кухненски бокс, трапезария, хол, баня, два коридора, три спални, два балкона със застроена площ 115,60 кв.м. Жилището се нуждае от частичен ремонт на санитарни помещения и подмяна на дограма.
2.2 Апартамент № 25, намиращ се в гр. Благоевград, ж.к. „Запад“, бл. 38, ет. 7, състоящ се от 3 стаи и кухня със застроена площ 83.65 кв.м, ведно с избено помещение № 25 с полезна площ 4.41 кв.м. и 4.3140 % ид.ч. от общите части на сградата и от правото на строеж върху мястото.
2.3 Апартамент № 90, намиращ се в гр. Варна,  район „Младост“, ж.к. „Възраждане“, бл. 21, вх. 1, ет. 16, състоящо се от три стаи, кухня, сервизни помещения със застроена площ 94,45 кв.м., заедно с избено помещение № 90 с площ от 5,78 кв.м, както и 1,2270 % ид.ч. от общите части на сградата и от правото на строеж върху мястото. Жилището е годно за ползване. Необходимо е само поставяне на подпрозоречен перваз, частично прешпакловане и боядисване.
2.4 Апартамент № 22, намиращ се в гр. Стара Загора, бул. „Никола Петков” № 47, ет. 3, състоящ се от дневна с кухненски бокс, баня с тоалетна, балкон и коридор със застроена площ 36.25 кв.м., и прилежащото му избено помещение № 63, с полезна площ 3.72 кв.м и 0.577 % ид.ч. от общите части на сградата и от правото на строеж върху мястото. Жилището е в добро общо състояние. Евентуален ремонт на санитарното помещение, поради състоянието на ВиК тръбите.

3. Апелативен специализиран наказателен съд.
3.1. Апартамент № 19, намиращ се в гр. София, район „Триадица, местност „Манастирски ливади – изток”, кв. 6а, ж.к. „Манастирски ливади – Б” № 61, секция „А”+ „Б”, вход А, с разгъната застроена площ общо за двете нива от 117.92 кв.м, от които: първо ниво, състоящо се от антре, дневна-столова с кухненски бокс, баня, тоалетна и тераса, второ ниво, състоящо се от две спални и баня с тоалетна, заедно с прилежащото му мазе № 4, с площ от 4.16 кв.м., заедно с припадащите му се 0.828% идеални части на общите части на сградата.

4. Окръжен съд – гр. Бургас: 
4.1. Апартамент № 24, намиращ се в гр. Бургас, к-с „Зорница“, бл. 15, вх. 5, ет. 8, състоящ се от две спални, дневна, кухня, баня, wc, коридор със застроена площ 79.88 кв.м. и избено помещение № 24 с площ 4.11 кв.м., и  0.804% ид.ч. от общ. ч. на сградата и правото на строеж върху земята.

5. Окръжен съд – гр. Велико Търново:
5.1. Апартамент № 11, намиращ се в гр. Велико Търново, ул. „Д. Цончев“ № 14, вх. В, ет. 4, състоящ се от дневна, спалня, кухня, коридор, баня - wc и една тераса, със застроена площ 69,21 кв.м.  и  избено помещение № 11 със застроена площ 11.53 кв.м. и  2,26 % ид.ч. от общ.ч. на сградата и от правото на строеж.

6. Окръжен съд – гр. Стара Загора:
6.1. Апартамент № 19, намиращ се в гр. Стара Загора, ж.к. „Дружба-1“, бул. „Цар Симеон Велики“ № 172, бл. № 3, ет.4, състоящ се от две спални, дневна, кухня-столова, пералня, баня, wc, антрета и два балкона, със застроена площ 75,78 кв.м, заедно с мазе № 7 с полезна площ 3,10 кв.м., таван № 6 с полезна площ 3,70 кв.м. и 0.983% ид.ч. от общите части на  сградата и 0.983% ид.ч. от правото на строеж върху мястото.

7.  Софийски районен съд:
7.1. Апартамент № 3, намиращ се в гр. София, р-н „Овча купел“,                        ул. „Боряна“ № 61, бл. 216 А, състоящ се от три стаи, дневна, кабинет, столова, кухня и сервизни помещения със застроена площ 160,39 кв.м. и с 3.066% ид.ч. от общите части на сградата и от правото на строеж върху мястото.

8. Висш съдебен съвет:
8.1. Апартамент № 13, намиращ се в гр. София, р-н „Триадица“, бул. „Патриарх Евтимий" № 45, ет.4, състоящ се от две стаи, хол, кухня входно антре, черно антре, wc и баня със застроена площ 91,45 кв.м., заедно с таванско и избено помещение и 5.80 % ид.ч. от общите части на сградата и мястото.												8.2. Апартамент № 68, намиращ се в гр. София, ж.к. „Овча купел“, ул. „Букет“ № 56, бл. 6, вх. А, ет. 17, състоящ се от три стаи, кухня и сервизни помещения, със застроена площ от 98.87 кв.м., заедно с мазе № 68 и 1.311% ид.ч. от общите части на сградата и от правото на строеж върху мястото. 		8.3. Апартамент № 37, намиращ се в гр. София, м-ст. „Манастирски ливади - изток“, секция А+Б, вход Б мансарден и подпокривен етаж, на две нива, от които: първо ниво, състоящо се от антре, дневна – столова с кухненски бокс, wc и тераса, второ ниво, състоящо се от две спални, баня с wc, заедно с мазе № 27 и 0,942% от общите части на сградата и от правото на строеж върху мястото.
II. ИЗПРАЩА решението на дирекция „Информационни технологии и съдебна статистика“, за публикуване на интернет страницата на Висшия съдебен съвет.

6.2. ВНАСЯ предложението като редовна точка в следващо редовно заседание на Пленума на Висшия съдебен съвет.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ